Iacobus Matham
Iacobus Hadriani f. Matham (vulgo: Jacob Adriaenszoon Matham; Harlemi 15 Octobris anno 1571 natus; ibidem 20 Ianuarii anno 1631 mortuus) saeculi aurei chalcographus et delineationis peritus artifex Nederlandicus fuit.

Biographia 

Scalptorum Ioannis, Theodori et Hadriani pater, Henrici Goltzii discipulus privignusque fuit: anno enim 1579 Iacobi matrem in matrimonium duxit eiusque tironem cepit. Antea de 1593 usque ad 1597 in Italia, praecipue in Venetiis Romaque residens, et postea in urbe nativa de 1598 usque ad 1631 laboravit. Anno 1600 Harlemi Sancti Lucae Societatis comes factus est. Anno 1601 in Praga a rege Rudolphi II ad imagines aeri incidendas privilegium obtinuit. Mariam de Poelenburgh, chalcographi Simonis Poelenburgh sororem, in matrimonium duxit.

Maxime religiosa argumenta, pietatis tabulas etiam ferens, ruris facies et effigies, peculiariter eius aequalium aeri incisas, creavit. A Henrico Goltzio, a cuius delineationibus atque picturis tot chalcographias fecit et cuius pingendi rationem adstricte transcripsit, eius opera adducta sunt.

Artifex fertilissimus, cum ab auctorum Italicorum operibus (ex eius vel Goltzii delineationibus), tum a Petri Pauli Rubens de 1611-1615 et Petri Aertsen operibus, tot chalcographias fecit. Goltzii scholae chalcographis Rubens usus est quia penicilli eius effectus vere suffecerunt effigiare. Praeterea in coloris cinereis opera Rubens vel eius adiutores ad hoc paraverunt.

Iohannes Everardi f. van Bronckhorst, Petrus Soutman, Ioannes van de Veldius (1613) et filius Hadrianus Matham discipuli fuerunt.

Opera 
 Nundinae, chalcographia a Petro Aertsen pictura, , 240 x 320 mm, 1603
 Samson et Delila, chalcographia aeri incisa a Petro Paulo Rubens, , 380 x 440 mm, 1613, Rockox House, Antverpiae
 Apollo, chalcographia, 33,97 x 22,54 cm, 1591 fere, Los Angeles County Museum of Art, Angelopoli 
 Mars et Venus, chalcographia, 28,1 x 19,53 cm, 1590 fere, Los Angeles County Museum of Art, Angelopoli  
 Iohannes Sems effigies, chalcographia a Martinis Faber pictura, 1623
 Fides, Spes et Caritas, chalcographia, 1590 fere, Los Angeles County Museum of Art, Angelopoli
 Federici Henrici Auriaci effigies, chalcographia, 1602
 Neptunus, calamus cum atramento nigro, cinereo et fusco, 46,5 x 36 cm, 1626, Staatliches Museum, Suerino
 Diana, seriei Dei et Nymphae chalcographia, 30,16 x 18,73 cm, 1607-1610, Los Angeles County Museum of Art, Angelopoli
 Invidia, seriei Vitiorum chalcographia, 21,43 x 14,29 cm, 1587, Los Angeles County Museum of Art, Angelopoli
 Minervae et Mercurii foedus, chalcographia, 29,85 x 20,64 cm, 1588, Los Angeles County Museum of Art, Angelopoli

Notae

Bibliographia

Nexus externi 

 Iacobus Matham in Amstelodami Rijksmuseum 
 Iacobus Matham in Artnet 
 Iacobus Matham in The National Portrait Gallery 
 Iacobus Matham in Artcyclopedia 
 Iacobus Matham - Base Joconde 

Artifices Nederlandiae
Chalcographi
Scalptores